لبارح كان الرئيس الميريكاني دونالد ترامب كاعي، فالمؤتمر الصحافي اللي كايديرو من البيت الأبيض، حيت ماعجبوهش الأسئلة اللي طرحو عليه الصحافيين، ووقف كولشي وخرج طالع ليه الدم. سؤال واحد الصحافية، كان هو النقطة اللي فيضات الكاس، حيت فاللول نوهات بالعدد الكبير اللي كاتدير ميريكان ديال التحاليل فاليوم، لكن من بعد سولات على الجدوى منها إلى كانو الوفيات كتسجل كثيرة يوم بعد يوم، ترامب رد عليها: “الناس كيموتو فالعالم كامل.. وممكن هذ السؤال كان خاصك تطرحيه على الشينوا ماتطرحيهش عليا أنا”، قبل ما يطلب تدخل صحافي ثاني. الصحافية شافت ان ترامب شخصن القضية، وتعامل معاها بطريقة عنصرية بناء على شكلها ، فسولاتو علاش جاوبها هي بالضبط هكذا، وهو يقول ليها: “أنا ماعنيت حتى شي حد بكلامي غير بان لي سؤالك بذيء، الصحافي التالي يتفضل”. This is absurd he’s said that same thing to any reporter who asked a question about the world and the virus. Trying to make this about the journalists race is such a stretch. — Matt Whitlock May 11, 2020 غير أن صحافية خرى جات تكمل للترامب داكشي اللي بقى خاصو، وطلبات منو تاخذ الكلمة، لكنو رفضها بحجة أنه عيطلها قبيلا وماكانتش، ومنين اصرت تسولو كعا وخرج. وقبل من هاد الجوج، صحافي آخر سول ترامب على كيفاش قضية اتهام واشنطن للصين بكونها سرقات بيانات لقاحات كورونا من ميريكان، تهرب الرئيس من الجواب ورد عليه: “وشنو الجديد ثاني مع الشينوا باش تسولني على السرقة؟” 
“سولو الشينوا ماتسولونيش أنا”.. ترامب ضارب مع الصحافيين بسباب كورونا وخرج كاعي من المؤتمر الصحافي – فيديو